**NAVODILA ZA PRIPRAVO POROČILA O EKSKURZIJI V LJUBLJANO**

### Po LDN je predvidena ekskurzija v Ljubljano. Potekala bo v marca 2013. Učenci se morate nanjo ustrezno pripraviti in po njeni izvedbi izdelati poročilo.

###  Priprava naj vsebuje:

* dva prispevka iz GEO (npr. Ljubljana danes, kratek opis ustanov, parkov mimo katerih se bomo sprehodili, predstavitev ankete o turistični ponudbi …)
* en prispevek iz ZGO (npr. predstavitev obdobja in dogajanja v Ljubljani, prispevkov pomembnih mož v njeni zgodovini…)
* naslovno stran
* na zadnjem listu navedi literaturo

Vsak prispevek naj bo dolg vsaj pol strani (lahko tudi več, toda ni obvezno). Slikovni material ni obvezen. Pišeš lahko na računalnik (velikost črk naj bo 12, pisava pa Times New Roman, naslovi naj bodo zapisani z velikimi tiskanimi črkami), lahko pa pišeš tudi ročno. Ne prepisuj direktno iz literature, marveč zapiši svoje povzetke po prebranem besedilu.

Še nekaj priporočil za naslovnico in navajanje literature, ki jih moraš upoštevati:

1. Oblikovanje naslovnice:

zgoraj v sredino zapišeš naziv šole in kraj; v sredino lista ime in priimek; pod tem pa naslov s tiskanimi črkami LJUBLJANA; pod njim Poročilo o ekskurziji; levo spodaj zapišeš razred; pod njim mentor: Bina Cortese, spodaj v sredini zapiši kraj in datum.

2. Citiranje ali navajanje virov in literature: (eden od načinov)

priimek, ime avtorja. leto izdaje. naslov knjige. kraj izdaje: založba.

 Konkreten primer: Baker, Philip.1998. Tehnike arheološkega izkopavanja. Ljubljana: Slovensko arheološko društvo.

Velika ilustrirana otroška enciklopedija. 1993. Ljubljana: Mladinska knjiga.

Pripravo na ekskurzijo boste dodali rešene delovne liste, morebitne beležke in svoje vtise (pol strani).

Poročila bodo ocenjena. Pri oceni bom upoštevala:

* koliko si se držal-a navodil na tem listu
* rešene delovne liste, ki jih boste dobili v Mestnem muzeju
* opravljanje terenskega dela in kratka poročila o ustanovah na sprehodu
* zapisane svoje beležke in vtise o ekskurziji

Za konec še potek poti: Tivoli - Jakopičev drevored – po Cankarjevi in Slovenski cesti do Prešernovega trga – Ljubljanski grad z ogledi –Mestni muzej z delavnico.

 Pripravila: Bina Cortese